ai4bharat/Pralekha huggingface dataset:
பாதுகாப்பு அமைச்சகம்
“சமுத்ர சேது” செயல்பாட்டை தொடங்கியது இந்திய கடற்படை
வெளிநாடுகளிலிருந்து இந்திய குடிமக்களை அழைத்துவருவதற்காக தேசிய அளவிலான முயற்சியின் ஒரு அங்கமாக “சமுத்ர சேது”, அதாவது கடல் பாலம் செயல்பாட்டை இந்திய கடற்படை தொடங்கியுள்ளது. முதல் கட்டமாக, மாலத்தீவு குடியரசில் உள்ள மாலே துறைமுகத்துக்கு இந்திய கடற்படையின் ஜலஸ்வா, மகர் ஆகிய கப்பல்கள் பயணம் மேற்கொண்டுள்ளன. மே 8 ம் தேதி முதல் மீட்புப்பணிகள் மேற்கொள்ளப்படும்.
கடற்படை கப்பல்கள் மூலம் அழைத்து வரப்படும் இந்தியர்களின் பட்டியலை மாலத்தீவில் உள்ள இந்திய தூதரகம் தயாரித்து வருகிறது. உரிய மருத்துவ சோதனைகளுக்குப் பிறகு, அவர்களை அழைத்துவருவதற்கான ஏற்பாடுகளையும் இந்திய தூதரகம் செய்யும். முதல் பயணத்தில் ஒட்டுமொத்தமாக ஆயிரம் பேரை அழைத்துவர திட்டமிடப்பட்டுள்ளது. கப்பலின் திறன் மற்றும் மருத்துவ வசதிகளின் அடிப்படையிலும், கோவிட்-19 தொற்று கட்டுப்படுத்துவதற்கான சமூக இடைவெளி விதிகளை பின்பற்றியும் இந்த நடவடிக்கை எடுக்கப்படும்.
அழைத்துவரப்படுபவர்கள், கேரள மாநிலத்தில் உள்ள கொச்சியில் தரையிறக்கப்படுவர். அவர்களை மாநில அரசு கவனித்துக் கொள்ளும். இந்திய அரசின் பல்வேறு அமைப்புகள் மற்றும் பாதுகாப்பு, வெளியுறவு விவகாரம், உள்துறை விவகாரம், சுகாதார அமைச்சகங்களும், மாநில அரசுகளும் ஒருங்கிணந்து தீவிரமாக இந்தப் பணிகள் மேற்கொள்ளும்.
நிதி அமைச்சகம்
9-வது இந்தியா-அமெரிக்கா பொருளாதார மற்றும் நிதிக் கூட்டாண்மையின் தொடர்ச்சியாக அதிகாரிகள் நிலையிலான பேச்சுவார்த்தை குறித்த கூட்டறிக்கை
இந்தியாவின் நிதி அமைச்சகம் மற்றும் அமெரிக்கக் கருவூலத் துறையின் மூத்த அதிகாரிகள் ஆகஸ்ட் 3, 2023 அன்று புதுதில்லியில் நடத்திய இந்திய-அமெரிக்க 9வதுஅமைச்சர்கள் கூட்டத்தைத் தொடர்ந்து இரண்டாவது துணை அமைச்சர்கள் கூட்டத்தில் சந்தித்தனர். பொருளாதார மற்றும் நிதிக் கூட்டாண்மை சந்திப்பு 2022 நவம்பரில் நடைபெற்றது. இந்திய தூதுக்குழுவிற்கு பிரதம பொருளாதார ஆலோசகர் கலாநிதி வி.அனந்த நாகேஸ்வரன் தலைமை தாங்கினார். அமெரிக்க தூதுக்குழுவிற்கு சர்வதேச நிதித்துறை துணை அமைச்சர் பிரென்ட் நெய்மன் தலைமை தாங்கினார். இந்திய ரிசர்வ் வங்கி, வாஷிங்டனில் உள்ள அமெரிக்க பெடரல் ரிசர்வ் வங்கி ஆகியவற்றின் பிரதிநிதிகள் மெய்நிகர் முறையில் பங்கேற்றனர்.
பேச்சுவார்த்தை பயனுள்ளதாக இருந்தது. இந்தியா-அமெரிக்கா பொருளாதார மற்றும் நிதிக் கூட்டாண்மையின் அடுத்த அமைச்சர்கள் நிலையிலான கூட்டத்திற்குத் தயாராக இது உதவும்.
இரு நாடுகளின் பொருளாதார கண்ணோட்டம், உலகளாவிய கடன் சவால்களை சரி செய்வதில் இந்திய மற்றும் அமெரிக்க முன்னுரிமைகள், தூய்மையான எரிசக்தி மாற்றத்தை முன்னெடுப்பதற்கும் பருவநிலை நிதியைத் திரட்டுவதற்கும் கூட்டு முயற்சிகள், புதுப்பிக்கத்தக்க எரிசக்தி திட்டங்களை விரைவுபடுத்த புதிய முதலீட்டுத் தளங்களை உருவாக்குவதில் முன்னேற்றம், எல்லை தாண்டிய பரிவர்த்தனைகள் துறையில் சமீபத்திய முன்னேற்றங்கள் உள்ளிட்ட பல பொருளாதார மற்றும் நிதி பிரச்சினைகள் குறித்து இந்திய மற்றும் அமெரிக்க அதிகாரிகள் விவாதித்தனர்.
இரு தரப்பினரும் தங்கள் ஒத்துழைப்பைத் தொடரவும் 2023 ஜூன் மாதம் பிரதமரின் அமெரிக்க பயணத்தின் போது பிரதமர் மோடி மற்றும் அதிபர் பைடன் இடையே நடந்த வெற்றிகரமான சந்திப்புகளின் அடிப்படையில் அதனைக் கட்டமைக்கவும் ஒப்புக்கொண்டனர்.
குடியரசுத் துணைத் தலைவர் செயலகம்
ஒரே குடும்பமாக வசித்தல் மற்றும் ஒன்றாகப் பணியாற்றுதல் என்ற இந்தியாவின் பழம்பெருமை மிக்க கலாச்சார பாரம்பரியத்தைப் பாதுகாத்து, ஊக்குவிக்க குடியரசு துணைத்தலைவர் வேண்டுகோள்
‘பகிர்ந்து கொள்ளுதல், கவனித்துக்கொள்ளுதல்’ என்ற இந்தியாவின் அடிப்படை தத்துவத்தை, நாட்டிற்கும், உலகிற்கும், ஒட்டுமொத்த மனிதகுலத்திற்கும் பயன்படும் விதமாக, ஒரே குடும்பமாக வசித்தல், ஒன்றாகப் பணியாற்றுதல் என்ற இந்தியாவின் பழம்பெருமைமிக்க கலாச்சார பாரம்பரியத்தைப் பாதுகாத்து, ஊக்குவிப்பதை முழுமையாகப் பின்பற்றுமாறு குடியரசு துணைத்தலைவர் திரு.எம்.வெங்கையா நாயுடு வேண்டுகோள் விடுத்துள்ளார்.
மைசூரு அரச குடும்பத்தின் 25வது மகாராஜாவான ஸ்ரீ ஜெய சாமராஜ உடையாரின் நூற்றாண்டு கொண்டாட்ட நிறைவு விழாவில், காணொளிக் காட்சி மூலம் உரையாற்றிய குடியரசு துணைத்தலைவர், மகாராஜா ஜெயசாமராஜ உடையார் போன்ற அறிவாற்றல், ஞானம், தேசப்பற்று மற்றும் தொலைநோக்குப் பார்வை கொண்ட தலைசிறந்த ஆட்சியாளர்களும், நிர்வாகிகளும்தான், இந்த நாட்டின் வரலாற்றை வடிவமைத்துள்ளதாகக் கூறினார்.
ஸ்ரீ ஜெய சாமராஜ உடையார் ஒரு தலைசிறந்த நிர்வாகி என்று குறிப்பிட்ட குடியரசு துணைத்தலைவர், “சுதந்திரத்திற்கு முந்தைய இந்தியாவில், வலிமைமிக்க, தற்சார்புடைய மற்றும் முற்போக்கான மாநிலங்களில் ஒன்றை உருவாக்கியவர் அவர்“ என்றார்.
இந்தியாவை வலிமையான ஜனநாயக நாடாக மாற்றியமைக்கவும், நாட்டின் ஒற்றுமைக்காகவும், ஒருமைப்பாட்டிற்காகவும் அளப்பறிய பங்காற்றியவர் மைசூரு மகாராஜா என்று புகழாரம் சூட்டிய குடியரசு துணைத்தலைவர், பண்டைக்கால நற்பண்புகள் மற்றும் நாகரீகம் ஆகியவற்றின் கலவையாக திகழ்ந்தவர் அவர் என்றும் குறிப்பிட்டார்.
“அர்த்தசாஸ்திரத்தில் சாணக்கியர் குறிப்பிட்ட பல்வேறு விதமான குணாதிசயங்களைக் கொண்ட முன்மாதிரி மன்னராகத் திகழ்ந்தவர் அவர்“ என்றும் கூறினார்.
தொழில்முனைவோருக்கு மிகவும் உறுதுணையாகத் திகழ்ந்த ஸ்ரீ ஜெய சாமராஜ உடையார், நாட்டில் அறிவியல் தொழில்நுட்ப வளர்ச்சியை மேம்படுத்தவும், அறிவியல் சிந்தனையை வளர்க்கவும் அயராத முயற்சி மேற்கொண்டவர் என்றும் திரு.வெங்கய்ய நாயுடு தெரிவித்தார்.
குறிப்பிடத்தக்க தத்துவ அறிஞர், இசை ஆர்வலர், அரசியல் சிந்தனையாளர் மற்றும் மக்கள் தலைவரான திரு.உடையார், பல்துறை மேதையாகவும், வாழ்நாள் முழுவதும் கற்றறிந்து கொள்பவராகவும் திகழ்ந்தார் என்றும் குடியரசு துணைத்தலைவர் குறிப்பிட்டார்.
கலை, இலக்கியம், கலாச்சாரத்தைப் போற்றி வளர்ப்பதில் தன்னிகரற்றவராக திகழ்ந்ததால், ‘தக்சின போஜா‘ என்று அழைக்கப்பட்டவர் அவர் என்றும் குடியரசு துணைத்தலைவர் சுட்டிக்காட்டினார்.
சமஸ்கிருத மொழியில் பாண்டித்யம் பெற்றிருந்தவர் திரு.ஜெய சாமராஜா என்றும், தலைசிறந்த பேச்சாற்றல் கொண்டவர் என்றும் பாராட்டிய திரு.வெங்கய்ய நாயுடு, அவர் எழுதிய ‘ஜெய சாமராஜ கிரந்த ரத்ன மாலா‘ என்ற தொடர், கன்னட மொழி மற்றும் இலக்கியத்தை செழிப்புறச் செய்ததாகவும் தெரிவித்தார்.
காலம் கடந்தும் வாழும் இந்திய நற்பண்புகள், செழுமைவாய்ந்த கலாச்சார பாரம்பரியத்துடன், ஜனநாயகம், மக்கள் நலன் சார்ந்த நல்லாட்சி முறையை, இந்த சிறப்புமிக்க தருணத்தில் நாம் ஒவ்வொருவரும் பின்பற்ற வேண்டுமெனவும் குடியரசு துணைத்தலைவர் கேட்டுக் கொண்டார்.
பொருளாதார விவகாரங்களுக்கான மத்திய அமைச்சரவைக் குழு
புதுப்பிக்கப்பட்ட மின் விநியோகத் திட்டம்: சீர்திருத்தங்களின் அடிப்படையில் பயன் சார்ந்த திட்டத்திற்கு மத்திய அமைச்சரவை ஒப்புதல்
சீர்திருத்தங்களின் அடிப்படையில் பயன்சார்ந்த புதுப்பிக்கப்பட்ட மின் விநியோகத் திட்டத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. செயல்பாட்டு செயல் திறன் மற்றும் நிதி நிலைத்தன்மையை மேம்படுத்துவதற்காக தனியார் மின் விநியோக நிறுவனங்களைத் தவிர இதர நிறுவனங்கள்/ எரிசக்தி துறைகளின் மின் விநியோக கட்டமைப்பை வலுப்படுத்த, நிபந்தனையுடன் கூடிய நிதியுதவியை அளிக்க முடிவு செய்யப்பட்டுள்ளது. நிதி மேம்பாடுகளுடன் தொடர்புடைய ஒப்புக்கொள்ளப்பட்ட மதிப்பீட்டு கட்டமைப்பின் அடிப்படையில், மதிப்பீடு செய்யப்பட்ட மின் விநியோக நிறுவனங்கள் அடிப்படை குறைந்தபட்ச இலக்குகளை அடைவதன் அடிப்படையிலும், தகுதி பெறுவதற்கு முந்தைய அம்சங்களைப் பூர்த்தி செய்வதன் அடிப்படையிலும் இந்த உதவி அமைந்திருக்கும்.
ஒட்டுமொத்த அணுகுமுறையாக இல்லாமல் ஒவ்வொரு மாநிலத்தின் செயல் திட்டங்களின் அடிப்படையில் இந்தத் திட்டம் அமல்படுத்தப்படும்.
மத்திய அரசின் ஒட்டுமொத்த நிதிநிலை ஆதரவான ரூ. 97,631 கோடியுடன் ரூ. 3,03,758 கோடி மதிப்பீட்டில் இந்தத் திட்டம் மேற்கொள்ளப்படும். ஜம்மு காஷ்மீர் மற்றும் லடாக் யூனியன் பிரதேசங்களுக்கான பிரதமரின் மேம்பாட்டுத் திட்டம்-2015 உடன், அனுமதி அளிக்கப்பட்டு தற்போது மேற்கொள்ளப்பட்டு வரும் ஒருங்கிணைந்த எரிசக்தி மேம்பாட்டு திட்டம், தீனதயாள் உபாத்தியாயா கிராம ஜோதி திட்டம் முதலியவை இந்த திட்டத்தின் கீழ் கொண்டுவரப்படும். அவற்றின் ஒட்டுமொத்த நிதிநிலை ஆதரவு , புதுப்பிக்கப்பட்ட மின் விநியோகத் துறை திட்டத்திற்கான மொத்த ஒதுக்கீட்டின் ஒருபகுதியாக 2022 மார்ச் 31 வரை தற்போதைய விதிமுறைகள் மற்றும் நிபந்தனைகளின் கீழ் அமலில் இருக்கும். இந்தத் திட்டங்களின் கீழ் உள்ள நிதி, ஒருங்கிணைந்த எரிசக்தி மேம்பாட்டு திட்டத்தின் கீழ் கண்டறியப்பட்டுள்ள திட்டங்கள் மற்றும் தற்போது மேற்கொள்ளப்பட்டு வரும் ஜம்மு காஷ்மீர் மற்றும் லடாக் யூனியன் பிரதேசங்களுக்கான பிரதமரின் மேம்பாட்டுத் திட்டம், தீனதயாள் உபாத்தியாயா கிராம ஜோதி திட்டம் ஆகியவற்றிற்கு 2023 மார்ச் 31 வரை பயன்படுத்தப்படும்.
2025-26-ஆம் ஆண்டு வரை இந்தத் திட்டம் அமல்படுத்தப்படும். ஆர்இசி மற்றும் பிஃஎப்சி ஆகியவை இந்தத் திட்டத்தை அமல்படுத்தும் முதன்மை முகமைகளாக நியமிக்கப்பட்டுள்ளன.
திட்டத்தின் முக்கிய நோக்கங்கள்:
1. 2024-25ஆம் ஆண்டுக்குள் மொத்த தொழில்நுட்ப மற்றும் வணிக இழப்புகளை 12-15 சதவீதமாகக் குறைப்பது.
2. சராசரி விநியோக கட்டணம்- சராசரி வருவாய் இடையேயான இடைவெளியை 2024- 25-ஆம் ஆண்டுக்குள் பூஜ்யமாகக் குறைப்பது.
3. நவீன மின் விநியோக நிறுவனங்களுக்கான செயல்திறனை மேம்படுத்துதல்.
4. நிலையான நிதி மற்றும் செயல்பாட்டு செயல்திறன் வாய்ந்த மின் விநியோகத் திட்டத்தின் மூலம் நுகர்வோருக்கு மேம்படுத்தப்பட்ட தரத்தில், நம்பகத்தன்மையான, எளிதில் அணுகுவதற்கு ஏதுவான மின்சாரத்தை விநியோகிப்பது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1731473
தொலைதொடர்பு மற்றும் தகவல் தொழில்நுட்ப அமைச்சகம்
இந்தியாவின் எதிர்கால எல்லைகளுக்கு வழிவகுக்கும் டிஜிட்டல் தகவல் தொடர்பு தொழில்நுட்பம் : மனோஜ் சின்ஹா
பன்னாட்டு நிறுவனங்களின் கைபேசிகள் காட்சிப்படுத்தப்பட்ட இந்தியா மொபைல் காங்கிரசின் மூன்று நாள் கண்காட்சி மற்றும் மாநாடு புதுதில்லியில் இன்று  நிறைவடைந்தது.
இதையொட்டி செய்தியாளர்களிடம் பேசிய மத்திய தகவல் தொடர்புத்துறை  இணையமைச்சர் திரு. மனோஜ் சின்ஹா கடந்த ஆண்டு பார்சிலோனவில் நடைபெற்ற உலக கைபேசி மாநாட்டில் இந்தியா கலந்து கொண்டதாக தெரிவித்தார். அதனைக் காட்டிலும் தில்லியில் நடைபெற்று முடிந்த இந்த கண்காட்சி மற்றும் மாநாடு, மிகவும் சிறப்புமிக்கதாக அமைந்திருந்ததாக அவர் பாராட்டினார். இனி ஒவ்வொரு ஆண்டும் இதே போன்று கைபேசி கண்காட்சி சர்வதேச அளவில் புதுதில்லியில் நடத்தப்படும் என்றும் மத்திய இணையமைச்சர் திரு மனோஜ் சின்ஹா கூறினார்.
புதுதில்லியில் நடைபெற்று முடிந்த 3 நாள் கைபேசி கண்காட்சி மற்றும் மாநாட்டை மத்திய இணையமைச்சர் திரு. மனோஜ் சின்ஹா, மத்திய வர்த்தகம், தொழில் மற்றும் விமானப்போக்குவரத்துத் துறை அமைச்சர் திரு. சுரேஷ் பிரபு, மின்னணு மற்றும் தகவல் தொழில்நுட்பம், சட்டம் மற்றும் நீதித்துறை அமைச்சர் திரு. ரவி சங்கர் பிரசாத், வீட்டு வசதி மற்றும் நகரப்புற விவகாரத்துறை இணையமைச்சர்  திரு. ஹர்தீப் சிங் பூரி ஆகியோர் முன்னிலையில் கடந்த 25ஆம் தேதி தொடங்கி வைத்தது குறிப்பிடத்தக்கது.
மத்திய பணியாளர் தேர்வாணையம்
மத்திய ஆயுதப்படை உதவி கமாண்டன்ட் தேர்வு முடிவுகள் வெளியீடு
மத்திய ஆயுதப்படை உதவி கமாண்டன்ட் பதவிகளுக்கான, எழுத்து தேர்வை மத்திய அரசு தேர்வாணையம்  கடந்த டிசம்பர் 20ம் தேதி நடத்தியது. இதன் முடிவுகள் தற்போது வெளியிடப்பட்டள்ளது. இவற்றின் விவரத்தை கீழ்கண்ட இணைப்பில் காணலாம்:
https://static.pib.gov.in/WriteReadData/specificdocs/documents/2021/feb/doc20212801.pdf
இந்த பட்டியலில் உள்ளவர்களின் தேர்வு தற்காலிகமானது. இவர்கள் உடல் தகுதி தேர்வு, மற்றும் மருத்துவ தகுதி தேர்வுகளில் தகுதி பெற வேண்டும். எழுத்து தேர்வில் தேர்ச்சி பெற்றவர்கள், நேர்முகத் தேர்வின் போது அசல் சான்றிதழ்களை சமர்ப்பிக்க வேண்டும்.
உடல் தகுதிக்கான தேர்வு தேதி, இடம், நேரம் ஆகிய விவரங்களை விண்ணப்பதாரர்களுக்கு இந்தோ திபெத் எல்லை போலீஸ் தெரியப்படுத்தும்.
எழுத்து தேர்வில் தேர்ச்சி பெற்றவர்கள், விரிவான விண்ணப்பத்தை, யுபிஎஸ்சி இணையளத்தில், http://www.upsc.gov.in ஆன்லைன் மூலம் தாக்கல் செய்து சம்பந்தப்பட்ட சான்றிதழ்கள் பதிவேற்றம் செய்ய வேண்டும். இந்த விரிவான விண்ணப்பம் யுபிஎஸ்சி இணையதளத்தில் பிப்ரவரி 12ம் தேதி முதல் 25ம் தேதி மாலை 6 மணி வரை இருக்கும். இதை பூர்த்தி செய்யும் விவரங்களும் யுபிஎஸ்சி இணையதளத்தில் கொடுக்கப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1696219
ரெயில்வே அமைச்சகம்
கோவிட் பராமரிப்பு மையங்களை மாநில அதிகாரிகளிடம் ஒப்படைக்க இந்திய ரெயில்வே விரைந்து செயல்படுகிறது.
இந்திய ரெயில்வே தனது 5231 பயணிகள் ரெயில் பெட்டிகளை கோவிட் பராமரிப்பு மையங்களாக மாற்றியுள்ளது. மத்திய சுகாதார மற்றும் குடும்ப நல அமைச்சகம்  வழங்கியுள்ள வழிகாட்டி நெறிமுறைகளின் படி இந்த கோவிட் பராமரிப்பு மையங்களில் மிதமான அறிகுறிகள் உள்ள நோயாளிகள் சேர்க்கப்பட்டு சிகிச்சை அளிக்கப்படுவார்கள். இந்த ரெயில் பெட்டிகள் மாநில அரசுகளின் மருத்துவ வசதிகள் முழுவதும் பயன்படுத்தப்பட்டு விட்ட நிலையில் உள்ள பகுதிகளில் கூடுதல் வசதியாகப் பயன்படுத்தப்படும். சந்தேகப்படும் நோயாளிகள் மற்றும் உறுதி செய்யப்பட்ட கோவிட் நோயாளிகளைத் தனிமைப்படுத்தி வைக்கும் வசதிகள் இந்த ரெயில் பெட்டிகளால் அதிகரிக்கும்.
கோவிட்-19க்கு எதிரான போராட்டத்தில், இந்திய அரசின் சுகாதாரப் பராமரிப்பு நடவடிக்கைகளுக்கு உதவியாக இருக்கும் வகையில், இந்திய ரெயில்வே பல்வேறு பட்ட முயற்சிகளை முன்னெடுத்து வருகிறது. 5231 கோவிட் பராமரிப்பு மையங்களை மாநில அரசிடம் ஒப்படைக்க இந்திய ரெயில்வே விரைந்து செயல்பட்டு வருகிறது. மண்டல ரெயில்வேக்கள் இந்த ரெயில் பெட்டிகளைத் தனிமைப்படுத்தி வைக்கும் மையங்களாக உருமாற்றியுள்ளன.
215 ரெயில் நிலையங்களில் உள்ள தனிமைப்படுத்தி வைக்கும் மையங்களில் 85 நிலையங்களுக்கு மட்டுமே சுகாதாரப் பராமரிப்பு வசதிகளை ரெயில்வே செய்து தரும். மீதி உள்ள 130 ரெயில் நிலையங்களுக்கு மாநில அரசுகள் சுகாதாரப் பணியாளர்களையும், அத்தியாவசிய மருந்துகளையும் வழங்குவதாக ஒத்துக் கொண்டு வேண்டுகோள் விடுத்தால், அவர்களுக்கு கோவிட் பராமரிப்பு ரெயில் பெட்டிகள் ஒதுக்கித் தரப்படும். இந்தியன் ரெயில்வே இந்த கோவிட் பராமரிப்பு ரெயில் பெட்டி மையங்களுக்காக 158 ரெயில் நிலையங்களில் தண்ணீர் வசதி மற்றும் மின்னேற்ற வசதிகளை தயார் நிலையில் வைத்துள்ளது. 58 ரெயில் நிலையங்களில் தண்ணீர் வசதி மட்டும் உள்ளது (கீழே கொடுக்கப்பட்டுள்ள லிங்க்கில் பட்டியல் இணைக்கப்பட்டுள்ளது. இது இணைப்பு A-வாக கொடுக்கப்பட்டுள்ளது.
(
பிரதமர் அலுவலகம்
சௌராஷ்டிரா தமிழ் சங்கமம் நல்ல பிணைப்பை உருவாக்கியுள்ளது: பிரதமர்
மதுரையிலிருந்து சவுராஷ்டிரா சங்கமத்திற்குச் செல்லும் முதல் சிறப்பு ரயிலை மதுரையில் கொடியசைத்து தொடங்கி வைத்ததை பிரதமர் திரு. நரேந்திர மோடி பாராட்டினார்.
இது குறித்து பிரதமர் வெளியிட்டுள்ள ட்விட்டர் பதிவில், "இந்த சிறப்பான புத்தாண்டு தினத்தில், மதுரையில் இருந்து வெரவல் வரை ஒரு சிறப்பு பயணம் தொடங்கியுள்ளது. சவுராஷ்டிரா சங்கமம் மிகவும் எதிர்பார்க்கப்பட்ட நிகழ்வுகளில் ஒன்றாகும். இது மிகவும் சாதகமான சூழ்நிலையை உருவாக்கியுள்ளது" எனப் பதிவிட்டுள்ளார்.
மற்றொரு பதிவில், இந்த நிகழ்வு ஏற்படுத்தியுள்ள பிணைப்பு குறித்து பிரதமர் குறிப்பிட்டுள்ளார்.
சவுராஷ்டிரா சங்கமத்திற்கானப் பயணம் ஏற்படுத்தியுள்ள பண்டிகை சூழல் குறித்துத் தெரிவித்துள்ள பிரதமர், ‘’ சவுராஷ்டிரா சங்கமத்தை நோக்கிய உற்சாகம் தொடர்ந்து அதிகரித்து வருகிறது" எனக் கூறியுள்ளார்.
உள்துறை அமைச்சகம்
“பாதுகாப்புப் படையின் முதல் சுவராகத் திகழும் எல்லைப் பாதுகாப்புப் படை”: திரு ராஜ்நாத் சிங்
புது தில்லியில் இன்று  நடைபெற்ற விழாவில், எல்லைப் பாதுகாப்புப் படை வீரா்களுக்கு, வீரதீர சாகசம் புரிந்து மற்றும் சிறப்பாக சேவை ஆற்றியதற்கான காவலா் பதக்கங்களை மத்திய உள்துறை அமைச்சா் திரு. ராஜ்நாத் சிங் வழங்கினார். வீரதீரச் செயலுக்கான 14 காவலா் பதக்கங்களில், நான்கு பதக்கங்கள் மரணத்திற்குப் பின் வழங்கப்பட்டுள்ளது.
நிகழ்ச்சியில் பேசிய திரு.ராஜ்நாத் சிங், நாட்டைப் பாதுகாக்க, பாதுகாப்புப் படையினா் ஆற்றிய தியாகங்களால் நாடு பெருமிதம் அடைவதாக கூறினார். பணியின் போது எல்லை பாதுகாப்பு வீரர்களின் அதிகபட்சத் தியாகங்கள் புரிந்துள்ளதாக பாராட்டுத் தெரிவித்த அவர், நாட்டிற்காக ஒருவர் தன்னுடைய உயிரையே துறப்பதை விட வேறு எந்தப் பெரிய தியாகமும் இல்லை என்றார். நாட்டின் ஒற்றுமை, இறையாண்மை மற்றும் ஒருமைப்பாடு மிகவும் முக்கியமானவை என்றும் இதில் எவ்வித சமரசத்திற்கும் இடமில்லை என்றும் தெரிவித்தார்.
எல்லைப் பாதுகாப்புப் படை, “பாதுகாப்பின் முதல் வரிசை” என்ற அளவோடு இல்லாமல் நமது நாட்டின் “பாதுகாப்பின் முதல் சுவராக” திகழ்கிறது என்றும் திரு. ராஜ்நாத் சிங் தெரிவித்தார். நாட்டின் எல்லைகளை பாதுகாப்பதில் எல்லைப் பாதுகாப்புப் படையினரின் பங்களிப்பைச் சுட்டிக்காட்டிய அவர், எல்லையைப் பாதுகாப்பது நமது கடமையாக இருக்கும் வேலையில், நமது கடமைக்கு எல்லை கிடையாது என்றும் தெரிவித்தார். எல்லைப் பகுதிகளில் நடைபெறும் கடத்தல் மற்றும் கள்ளநோட்டுப் புழக்கத்தைக் கட்டுப்படுத்துவதில் எல்லைப் பாதுகாப்புப் படையின் பங்கு மகத்தானது என்றும் அவர் புகழாரம் சூட்டினார்.
கூடுதல் விவரங்களுக்கு www.pib.nic.in என்ற இணையதளத்தைக் காணவும்.
நிதி அமைச்சகம்
கடந்த பத்தாண்டுகளில் சராசரி வருடாந்திர வனப் பகுதி அதிகரிப்பில் இந்தியா மூன்றாவது இடத்தில் உள்ளது: பொருளாதார ஆய்வு அறிக்கை 2022-23
தூய்மையான எரிசக்தி மாற்றங்களைக் கையாளும் உலக நாடுகளின் வரிசையில் இந்தியா முன்னணியில் உள்ளதுடன், பருவநிலை மாற்றத்தைச் சமாளிப்பதற்கான அதன் உறுதிப்பாட்டில் உறுதியாக உள்ளது. நாடாளுமன்றத்தில் இன்று தாக்கல் செய்யப்பட்ட பொருளாதார ஆய்வு அறிக்கை 2022-23, வறுமை ஒழிப்பு மற்றும் அடிப்படை நலவாழ்வுக்கு உத்தரவாதம் அளிக்கும் இலக்குகளை முன்னிறுத்தி அதன் வளர்ச்சிக்கான பார்வையுடன் இந்தியா ஒருங்கிணைந்து செயல்படுவதை எடுத்துக்காட்டுகிறது.
பருவநிலை நடவடிக்கையில் முன்னேற்றம்
இந்தியா தனது வளர்ச்சி இலக்குகளை லட்சிய காலநிலை நடவடிக்கை இலக்குகளுடன் ஒருங்கிணைப்பதன் மூலம் நிலையான வளர்ச்சியை மேம்படுத்துவதில் குறிப்பிடத்தக்க முன்னேற்றம் அடைந்துள்ளது.
2010 மற்றும் 2020 க்கு இடையில் சராசரி ஆண்டு வனப் பகுதியில் நிகர ஆதாயத்தைப் பொறுத்து உலகளவில் இந்தியா மூன்றாவது இடத்தில் உள்ளது. பசுமை இந்தியா இயக்கம், இழப்பீட்டு காடு வளர்ப்பு நிதி மேலாண்மை போன்ற தேசிய மற்றும் மாநில அரசாங்கங்களின் வலுவான கட்டமைப்பு மற்றும் கொள்கைகளால் இது சாத்தியமானது.
சுற்றுச்சூழல் அமைப்புகளைப் பாதுகாப்பதற்கான அர்ப்பணிப்பு முயற்சிகளின் ஒரு பகுதியாக, இந்தியாவில் இப்போது 13.3 லட்சம் ஹெக்டேர் பரப்பளவில் ஈரநிலங்களுக்கான 75 ராம்சார் தளங்கள் உள்ளன. சதுப்புநிலப் பரப்பில் 364 சதுர கி.மீ அதிகரிப்பையும் பொருளாதார ஆய்வு அறிக்கை அடிக்கோடிட்டுக் காட்டுகிறது.
இந்தியா படிப்படியாக புதுப்பிக்கத்தக்க முதலீடுகளுக்கு விருப்பமான இடமாக மாறி வருகிறது. 2014 - 2021 காலகட்டத்தில், இந்தியாவில் புதுப்பிக்கத்தக்க ஆற்றலின் மொத்த முதலீடு 78.1 பில்லியன் அமெரிக்க டாலர்களாக இருந்தது.
2029-30 ஆம் ஆண்டின் இறுதியில் நிறுவப்பட்ட திறன் 800 ஜிகாவாட்டிற்கும் அதிகமாக இருக்கும் என்று பொருளாதார ஆய்வு அறிக்கை குறிப்பிடுகிறது, இதில் புதைபடிமமமற்ற எரிபொருள் 500 ஜிகாவாட்டிற்கும் அதிகமாக பங்களிக்கும், இதன் விளைவாக சராசரியாக உமிழ்வு விகிதம் 29 ஆக குறைகிறது.
தேசிய பசுமை ஹைட்ரஜன் இயக்கம், இந்தியாவை எரிசக்தியில் சுதந்திர நாடாக மாற்றுவதற்கும், முக்கியமான துறைகளை கார்பனேற்றம் செய்வதற்கும் ரூ 19,744 கோடி செலவில் அரசால் அங்கீகரிக்கப்பட்ட தேசிய பசுமை ஹைட்ரஜன் மிஷன் பற்றியும் இந்த அறிக்கை குறிப்பிடுகிறது.
பிரதமர் அலுவலகம்
திரு லால் பகதூர் சாஸ்திரியின் பிறந்தநாளை முன்னிட்டு பிரதமர் அவரை நினைவு கூர்ந்தார்
திரு லால் பகதூர் சாஸ்திரியின் பிறந்தநாளை முன்னிட்டு பிரதமர் திரு நரேந்திர மோடி அவருக்கு மரியாதை செலுத்தியுள்ளார்.
எக்ஸ் சமூக ஊடக தளத்தில் அவர் பதிவிட்டுள்ளதாவது:
“திரு லால் பகதூர் சாஸ்திரியின் பிறந்தநாளில் அவரை நினைவு கூர்கிறேன். அவரது எளிமையும், தேசத்திற்கான அர்ப்பணிப்பும், ‘ஜெய் ஜவான், ஜெய் கிசான்’ என்ற புகழ்பெற்ற முழக்கமும் இன்றும் எதிரொலிப்பதுடன், தலைமுறைகளுக்கு உத்வேகம் அளிக்கிறது. இந்தியாவின் முன்னேற்றத்திற்கான அவரது அசைக்க முடியாத அர்ப்பணிப்பு மற்றும் சவாலான காலங்களில் அவரது தலைமைத்துவம் முதலியவை முன்மாதிரியாக உள்ளன. வலுவான இந்தியாவுக்கான அவரது தொலைநோக்குப் பார்வையை நனவாக்க நாம் எப்போதும் பாடுபடுவோம்.”
சுரங்கங்கள் அமைச்சகம்
மாவட்ட கனிம அறக்கட்டளை இதுவரை 622 மாவட்டங்களில் அமைக்கப்பட்டுள்ளது
மத்திய சுரங்க அமைச்சகத்தின் சமீபத்திய புள்ளிவிவரங்களின்படி, இந்தியாவின் 23 மாநிலங்களில் உள்ள 622 மாவட்டங்களில் மாவட்ட கனிம அறக்கட்டளை அமைக்கப்பட்டுள்ளது. சுரங்கங்கள் மற்றும் கனிமங்கள்  சட்டம், 1957 இல் திருத்தம் மூலம் மாவட்ட கனிம அறக்கட்டளை என்ற கருத்து அறிமுகப்படுத்தப்பட்டது. அனைத்து மாவட்டங்களிலும் இந்த அறக்கட்டளையை இலாப நோக்கற்ற அமைப்பாக நிறுவுவதற்கு வகை செய்யும் பிரிவு 9பி-ஐ அறிமுகப்படுத்தியது. சுரங்கம் தொடர்பான செயல்பாடுகளால் பாதிக்கப்பட்ட மக்கள் மற்றும் பகுதிகளின் நலனுக்காக பணியாற்றுவதே இதன் நோக்கமாகும்.
இந்த அறக்கட்டளை மூலம் திரட்டப்படும் நிதி மூலம் பிரதமரின் கனிஜ் க்ஷேத்ரா கல்யாண் யோஜனா செயல்படுத்தப்படுகிறது. இந்த ஆண்டு செப்டம்பர் மாதம் வரை ரூ. 63534.07 கோடி ஒதுக்கீடு செய்யப்பட்டு ரூ. 37422.94 கோடி செலவிடப்பட்டுள்ளது. திட்டத்தின் கீழ் அனுமதிக்கப்பட்ட 2,52995 திட்டங்களில் இதுவரை 1,33144 திட்டங்கள் முடிக்கப்பட்டுள்ளன.
•••••••
AP/PKV/IDS
(Visitor Counter : 138
பிரதமர் அலுவலகம்
உலக வானொலி தினத்தை முன்னிட்டு வானொலி நேயர்களுக்கு பிரதமர் வாழ்த்து
உலக வானொலி தினத்தை முன்னிட்டு அனைத்து வானொலி நேயர்களுக்கும் பிரதமர் திரு நரேந்திர மோடி தமது வாழ்த்துகளைத் தெரிவித்துக் கொண்டிருப்பதுடன், சமூக இணைப்பை ஆழப்படுத்தும் அருமையான ஊடகமாக வானொலி திகழ்கிறது என்று கூறியுள்ளார்.
இதுதொடர்பான சுட்டுரை செய்தியில், “ இனிய உலக வானொலி தின வாழ்த்துகள்! அனைத்து வானொலி நேயர்களுக்கும் வாழ்த்துகள், புதுமையான படைப்புகள் மற்றும் இசையால் வானொலியை உயிர்ப்புடன் வைத்திருக்கும் அனைவருக்கும் வாழ்த்துகள். இது, சமூக இணைப்பை ஆழப்படுத்துவதற்கான ஓர் அருமையான ஊடகமாகும். தனிப்பட்ட முறையில், மனதின் குரல் நிகழ்ச்சியின் வாயிலாக வானொலியின் நேர்மறையான தாக்கத்தை நான் உணர்கிறேன்”, என்று பிரதமர் தெரிவித்துள்ளார்.
-------
(
விவசாயத்துறை அமைச்சகம்
கடந்த வருடத்துடன் ஒப்பிடும் போது சுமார் 59 லட்சம் ஹெக்டேர் அதிக நிலப்பரப்பில் கரிப் பயிர்கள் பயிரிடப்பட்டுள்ளன
கடந்த வருடத்தின் 1045.18 லட்சம் ஹெக்டேருடன் ஒப்பிடும் போது, சுமார் 59 லட்சம் ஹெக்டேர் அதிக நிலப்பரப்பில், அதாவது 1104.54 லட்சம் ஹெக்டேரில் கரிப் பயிர்கள் இந்த ஆண்டு பயிரிடப்பட்டுள்ளன.
பருப்புகள், தானியங்கள் மற்றும் எண்ணெய் வித்துகளின் பயிரிடுதல் கிட்டத்தட்ட நிறைவடைந்து விட்ட நிலையில், நெல் பயிரிடுதல் மட்டும் தொடர்ந்து நடைபெற்று வருகிறது.
இன்றைய தேதி வரை, கொவிட்-19 பெருந்தொற்றின் காரணத்தால் கரிப் பருவத்தில் பயிரடப்படும் நிலத்தில் அளவில் எந்த பாதிப்பும் இல்லை. மத்திய வேளாண் அமைச்சகமும், மாநில அரசுகளும் பல்வேறு முக்கிய திட்டங்களை செயல்படுத்துவதற்கு அனைத்து முயற்சிகளும் எடுத்துள்ளன.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1653302
(Visitor Counter : 87
பிரதமர் அலுவலகம்
புனித வெள்ளியன்று இயேசு கிறிஸ்துவின் துணிவையும் தியாகத்தையும் பிரதமர் நினைவு கூர்ந்துள்ளார்
இயேசு கிறிஸ்துவின் கொள்கைகளான சேவையும் சகோதரத்துவமும் ஏராளமான மக்களுக்கு வழிகாட்டும் விளக்காகத் திகழ்கிறது என்று பிரதமர் திரு நரேந்திர மோடி கூறியுள்ளார்.
புனித வெள்ளியன்று பிரதமர் டுவிட்டரில் கூறியிருப்பதாவது:
"புனித வெள்ளியான இன்று இயேசு கிறிஸ்துவின் துணிவையும் தியாகத்தையும் நாம் நினைவுகூர்வோம். அவரின் கொள்கைகளான சேவையும் சகோதரத்துவமும் ஏராளமான மக்களுக்கு வழிகாட்டும் விளக்காகத் திகழ்கிறது."
பிரதமர் அலுவலகம்
எனது லைஃப் செயலியில் 2 கோடிக்கும் அதிகமானோர் பங்கேற்றதற்குப் பிரதமர் பாராட்டு தெரிவித்துள்ளார்
எனது லைஃப் செயலி தொடங்கப்பட்டு ஒரு மாதத்திற்கும் குறைவான காலத்தில் 2 கோடிக்கும் அதிகமானோர் பங்கேற்றதற்குப் பிரதமர் திரு.நரேந்திர மோடி பாராட்டு தெரிவித்துள்ளார்.
மத்திய சுற்றுச்சூழல், வனம் மற்றும் பருவநிலை மாற்றத்துறை அமைச்சர் திரு பூபேந்தர் யாதவின் ட்விட்டர் செய்தியை பகிர்ந்து பிரதமர் ட்விட்டரில் கூறியிருப்பதாவது:
“ஊக்கமளிக்கும் போக்கு, கூட்டான உணர்வு நமது புவிக்கோளை சிறப்புடையதாக மாற்றும் என்பதற்கான அறிகுறி.”
மத்திய அமைச்சரவை
தேசிய ஆயுஷ் இயக்கத்தை மத்திய நிதியுதவித் திட்டமாக தொடர மத்திய அமைச்சரவை ஒப்புதல்
தேசிய ஆயுஷ் இயக்கத்தை மத்திய நிதியுதவித் திட்டமாக 01-04-2021 முதல் 31-03-2026 வரை ரூ. 4607.30 கோடி மதிப்பில்  தொடர பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
தடுப்புமுறை, ஊக்குவித்தல் மற்றும் சிகிச்சை அளிப்பதில் அறிவுசார் பெட்டகமாகத் திகழும் ஆயுர்வேதம், சித்தா, சோவா, ரிக்பா, யுனானி மற்றும் ஹோமியோபதி முதலிய பாரம்பரிய மருத்துவ முறைகளை இந்தியா தன்னகத்தே கொண்டுள்ளது. பன்முகத்தன்மை மற்றும் நெகிழ்வுத்தன்மை, அணுகல், பொதுமக்களில் பெருவாரியான பிரிவினரால் ஏற்றுக்கொள்ளப்படும் தன்மை, ஒப்பீட்டளவில் குறைந்த செலவு மற்றும் வளர்ந்து வரும் பொருளாதார மதிப்பு உள்ளிட்ட இந்திய மருத்துவ முறைகளின் நேர்மறை அம்சங்கள், பெருவாரியான பிரிவினருக்கு தேவையான மருத்துவ வசதியை வழங்கும் சாத்தியக்கூறுகளை பெற்றுள்ளது.
குறைந்த செலவில் ஆயுஷ் சேவைகளை வழங்குவது, ஆயுஷ் மருத்துவமனைகள் மற்றும் ஆரம்ப சுகாதார மையங்கள், சமுதாய மருத்துவ மையங்கள் மற்றும் மாவட்ட மருத்துவமனைகளில் உள்ள வசதிகளை தரம் உயர்த்துவது, ஆயுஷ் கல்வி நிறுவனங்களின் தரத்தை உயர்த்துவதன் வாயிலாக நிறுவன திறனை வலுப்படுத்துவது, 50 படுக்கைகள் கொண்ட ஒருங்கிணைந்த ஆயுஷ் மருத்துவமனைகள் மற்றும் ஆயுஷ் பொது மருத்துவத் திட்டங்களை உருவாக்குவது, 12500 ஆயுஷ் ஆரோக்கியம் மற்றும் நல்வாழ்வு மையங்களை அமைப்பது உள்ளிட்டவை மத்திய நிதியுதவித் திட்டத்துடன் கூடிய தேசிய ஆயுஷ் இயக்கத்தின் நோக்கமாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1735372
உள்துறை அமைச்சகம்
‘‘நிவர்’’ அதி தீவிர புயலாக மாறும் வாய்ப்பு மணிக்கு 120 கி.மீ முதல் 140 கி.மீ வேகத்தில் காற்று வீசும்
வங்காள விரிகுடாவில் உருவான ‘‘நிவர்’’ புயல் அடுத்த 12 மணி நேரத்தில் அதி தீவிர புயலாக மாறும் வாய்ப்புள்ளது. அப்போது மணிக்கு 120 கி.மீ முதல் 145 கி.மீ வரை காற்று வீசலாம்.
தென் மேற்கு வங்காள விரிகுடாவில் மையம் கொண்டிருந்த ‘நிவர்’ புயல், கடந்த 6 மணி நேரத்தில் மணிக்கு 5 கி.மீ வேகத்தில் மேற்கு நோக்கி நகர்ந்து, நவம்பர் 24ம் தேதி மாலை 5.20 மணி நிலவரப்படி, தென்மேற்கு வங்க கடல் பகுதியில், கடலூருக்கு கிழக்கு - தென் கிழக்கு திசையில் 320 கி.மீ தொலைவிலும், புதுச்சேரியின் தென்கிழக்கு பகுதியில் 350 கி.மீ தொலைவிலும், சென்னைக்கு தென் கிழக்கே 410 கி.மீ தொலைவிலும் மையம் கொண்டுள்ளது. இது அடுத்த 6 மணி நேரத்தில் தீவிர புயலாகவும், அதைத் தொடர்ந்த 12 மணி நேரத்தில் அதி தீவிர புயலாக மாறும் வாய்ப்புள்ளது.
இது அடுத்த 6 மணி நேரத்தில், மேற்கு-வடமேற்கு நோக்கி நகர்ந்து அதன்பின்பு, வடமேற்கு நோக்கி நகரும் வாய்ப்புள்ளது. இது காரைக்கால் மற்றும் மாமல்லபுரம் இடையே நவம்பர் 25ம் தேதி மாலை அதி தீவிர புயலாக கரை கடக்கும் வாய்ப்பு உள்ளது. அப்போது மணிக்கு 120 முதல் 145 கி.மீ வேகத்தில் காற்று வீசலாம்.
(Visitor Counter : 55